JohanHeinsen/ENO huggingface dataset:
Viborger Samler, 1840-01-18
Den for sin Duelighed som Politiembedsmand bekjendte Copiist Leerbeck er udnævnt til Politi=Adjutant. (B. T.)¬
Viborger Samler, 1840-01-18
J "Fædrelandet læses en interessant Artikel, hvori Hr. Bergsøe oplyser, at den hidtil for lovlig anseete Revselsesret over hoverigjørende Huusmænd og deres Hustruer ikke tilkommer Jorddrotten. Det har nemlig hidindtil været en saavel i Theorien, som i Praxis almindelig antagen Sætning, at Fran, af 30te Januar 1807, der handler om Huusfæsterens Pligtarbeide, hjemlede en slig Ret over Huusfæsterne og deres Koner. Foranlediget af en fra en Forpagter til Cancelliet, i Aaret 1831, indkommen Forespørgsel, betræffende denne Rets Existents og Omfang, fandt Rentekammeret, hvis Betænkning i den Anledning blev indhentet, ved at gjennemgaae de hiin Forordnings Udgivelse vedkommende After, at det var en Misforstaaelse at tillægge denne Forordning ommeldte Mening, da det endog var for at gjøre det Modsatte utvivlsomt, at hiin Forordning udkom. Det Resultat, man ved hine Forhandlinger kom til, blev imidlertid ikke offentliggjort; hvorimod det først er ved den af Hr. Assessor Ussing for nylig udgivne Reskriptsamling for 1831, at hine Forhandlinger ere blevne bekjendte. Md. Bishop og Hr. Bochsa ere ankomne til Gothenborg, hvor de havde annonceret en Concert til den den 7de Januar. En foreløbig Annonce om dette Konstnerpar i "Gotheborg Handels-Tidning" er affatte i en ualmindelig grandios Stiil. Mr. Bishop sammenstilles heri med Pasta og Malibran, og Hr. Bochsbenævnes "Europas første Harpenist, en Pagantni paa Harpe, en udmærket Componist som fra Kjøbenhavn benævnes Nutidens Apollo, Harpens Konge" &c.; hans vidunderlige Spil siges at gjennemfare Sjælen som en electrisk Gnist, &c. Kronen paa det Hele sætter imidlertid dog den lille hosføiede Bemærkning, at Hr. Bochsaved sin Afskedsconcert i Queens Theatre i London havde en Netto-Jndtægt af circa 1200 L. St. (Kbhp.)Med Kornvarer staaer det, saa at sige, stille forØieblikket. Man kan ikke sige, at Priserne gaae tilbage, thi er der Mangel paa Kjøbere uden for det daglige Behov, saa er der heller ikke mange Sælgere som melde sig. Vi kunne notere følgende Priser som de gieldende: Hvede, god Vare, her 8 Rd. 64 s. - 9 Rd. Hvede, middel Vare, 8 Rd. Rug, her 4 Rd. 6480 sk. Rug, ombord i Provindserne, til Foraaret 4 Rd. 3256 s. 2d. Byg, ombord i Prov., til Foraaret, 4 Rd. 16 sk. ord. Byg, ombord i Prov., til Foraaret, 3 Rd. 48-56 sk. Havre, her 2 Rd. 88 s. - 3 Rd. 16 s. (Holst.)
Viborger Samler, 1840-01-18
Løverdagen den 11te d. M. døde efter nogle Maaneders Sygdom i sit 43de Aar Lector ved Sørøe Academie Mag. Christian Wilster, en Mand af herlige Aandsgaver, fleersidigt Talent og rige Kundskaber, bekjendt som Digter og især ved sin fortrinlige Oversættelse af Homer. Hans sidste Arbeide er en Oversættelse af Euripides's Traqvedier, hvoraf første Bind, der indeholder 6 Tragvedier, med det Første vil forlade Pressen. Han har virket ved Sorøe Academie lige fra dettes Gjenfødelse, først som Adjunct, siden 1828 som academisk Lærer i den Græske og Engelske Literatur. (B. T.)
Viborger Samler, 1840-01-18
Siellandsposten beretter, at der i Kjøge til en Overformynderpost to Gange stemmedes paa Folk, af hvilke den ene staaer under Værgemaal, den Anden er saa godt som Bissekræmmer.
Viborger Samler, 1840-01-18
Odense. Hs. Kgl. H. Kronprinds Frederik indtraf i Fredags Aftes hertil Byen og fortsatte, efter et Par Timers Ophold, Reisen til Nyborg, hvorfra Høistsamme næste Dag med Jisbaad maatte gaae over Beltet, men indtraf desuagtet, da Vinden var gunstig, efter et Par Timers heldig Overfart til Corsøer. – Den afvexlende Frost og Tøe gjør det vanskeligt at passere Gaderne og Fortougene. J Søndags Aftes faldt en Tjenestepige i Vestergade og brak Benet. (Hp. A.)
Viborger Samler, 1840-01-18
Hertugdømmerne. Vi have tidligere (hedder det i Fædrelandet, efter tydske Blade meddeelt den Efterretning, at Hertugen af Augustenborg skulde være udseet til den maaskee ikke fjerne Tid at succedere Landgrev Frederik af Hessen som Statholder over Hertugdømmerne. Det glæder os nu, at kunne melde, at vi have Grund til at ansee det Hele for et Hjernespind af det, den danske Statseenhed fjendtlige Parti sønden for Flensborg Bugt. Det er ikke i fjerneste Maade vor Mening, at nedsætte Hertugen af Augustenborg; vi tilstaae ærligen, at hans Liberalisme i den første slesvigske Stænderforsamling ikke behagede os, og vi vare derfor vel tilfredse medens mange Andre vare ilde tilmode, dengang han siden havde gjenvundet sin fyrstelige Holdning men ligesaa bestemt kunne vi forsikkre, at det er uden allermindste Hensyn til hans politiske Meninger, naar vi yttre Glæde over at hiin Beretning synes at være urigtig, og at denne Glæde ikke vilde være mindre om han end i Et og Alt deelte vore Anskuelser. Det er nemlig velbekjendt, at der og Arvefølgen i Hertugd, i den senere Tid har reist sig Tvivl, der ikke kunne Andet end i høi Grad forurolige Folket. Fædrelandet mener, at det under de nærværende Omstændigheder, endskjøndt de Arveprætensioner, som meget høirøstet forfægtes for det augustenborgske Huus, idetmindste hvad Slesvig og en Deel af Holsteen angaaer, ere blottede for al Retsgrund, vilde være den største Statsfeil at kalde den Mand tilat staae i Spidsen for Hertugdømmernes forenede Bestyrelse, som Mange i disse betragte som Candidat til den souveraine Krone af den endnu i Jmaginationen bestaaende Stat: "Slesvig=Holsteen!" – At Enkedronningens Broder (hedder det fremdeles) har yttret det Ønske, at trække sig tilbage til sine Godser, er derimod rigtigt, ligesom at dette efter al Rimelighed vil blive opfyldt. Statholderskabet i Hertugdømmerne, en for Finantserne og Forretningsgangen lige besværlig Post, vil derfor vel være en af de første som vil gaae ind.
Viborger Samler, 1840-01-18
Blandt de Byer i Hertugdømmene, hvor Kirkeklokkerne ere sprungne ved den fortiden stedfindende stærke Ringning, nævnes ogsaa Brockdorff, hvis Klokke ny lig skal have kostet Menigheden 1400 Mk.
Viborger Samler, 1840-01-18
Den i Kiel nylig afdøde Oberst Grev H. v. Holck Ridder af Dannebrog, af Jern-, af Johannitter- og af den russiske Wladimirsorden, gjorde Felttoget med i 1815 som Blüchers Adjutant, kæmpede med i Slaget ved Waterlog og giftede sig i 1816 med en Sønnedatter af den preussiske Statskantsler, Fyrst Hardenberg. (Hp. Av.)
Viborger Samler, 1840-01-18
Ogsaa i Staden Slesvig bæres almindelig Sorg siden Kongens Død; og Enhver, som nogenlunde er istand til at klæde sig saaledes, undlader ei heller derved at lægge sine Følelser for Dagen. Selv i de mindre borgerlige Cirkler møder Man kun sorte Skikkelser.
Viborger Samler, 1840-01-18
Cancelliraad og Postmester Steen i Preetz feirede den 1ste Jan. sit (formodentlig 50 Aars) Embeds-Jubilæum. Blandt flere værdifulde Gaver, som han ved denne Leilighed modtog, udmærker sig en Sølvpokal, som Handelstanden lod ham tilstille ved Kjøbmand Harder.
Viborger Samler, 1840-01-18
Den af flere Borgere i Haderslev ved Slutningen af Decbr. f. A. indsendte Adresse, som indeholder de i lignende Adresser fra Borgere i andre slesvigske Stæder, udtalte Ønsker og Forhaabninger om en forenet Stænderforsamling, Skattebevillingsret osv., har Hs. Majestæt allernaadigst besvaret paa følgende Maade: "Fra flere af Staden Haderslevs Borgere er en allerunderdanigst Adresse bleven os tilsendt hvori Begjeringer og Forventninger udtales, som kun altfor meget tilkjendegive, at Jndsenderne (Bittsteller) ikke have opfattet Meningen af Vort Kongl. aabne Brev af 3die Decbr. Vi kunne derfor ikke finde Os bevægede til videre at tage Hensyn til deslige utidige Ønsker, uagtet vi ikke miskjende den tillige udtalte Troskab og Hengivenhed for Vor Person." (Dannev.) Paa Kieler Landevei, i Nærheden af Landsbyen Andorff, blev den 21de Decbr. fundet et ihielfrosset Menneske, som Man troer, en Mand fra Provstiet.
Viborger Samler, 1840-01-18
Ved Resol. af 13de Decbr. sidstl. er der allernaadigst forundt Snedkerlauget i Horsens Rettighed til at ud ove Stolemagerprofessionen.
Viborger Samler, 1840-01-18
Agger=Canal har efter modtaget Jndberetning fra Lootsseriet stedse været seilbar i Aaret 1839, og 339 Gjennemseilinger have fundet Sted. 174 Skibe ere indpasserede og 165 udpasserede. 64 Skibe ere gaaede uden Loots, hvorimod 275 Skibe have benyttet Lootshjelp. Til de Søfarendes Efterretning bekjendtgjøres, i Thisted Avis, fra Hassing-Refs Herreders Contoir. 1) At Dybden for Tiden ved Jndseilingen fra Havet saavelsom paa Fjordgrunden er 6 1/2 Fod. 2) At Lootsserne, som formedelst Driviis og Aarstiden ei kunne ligge i Canalen, daglig paa begge Sider holde Udlig, for i paakommende Tilfælde at komme de Søfarende til Hjælp, og 3) at Fjorden er tillagt med Jis. Aalborg. J denne Tid intenderes her og har allerede temmelig gunstige Auspicier til at modne sig sin Udførelse, Oprettelsen af en Dampskibsfart paa Kjøbenhavn og Norge. Planen dertil er lagt af Dhrr. Kæmner Wulff, Kjøbmand J. P. Hallengren og Procurator J. Møller, fra hvilke 3 Herrer ogsaa en offentlig Jndbydelse til Actietilskud med det Første vil udgaae. Actierne ville blive paa 100 Rbd. hver og en samlet Capital af 50,000 Rbd. regnes at ville udfordres til at bringe Foretagendet i Udførelse. J England agtes indkjøbt et Dampskib af c. 70 Hestes Kraft og Farten har man foreløbig paatænkt at bestemme til 1 Gang ugentlig til og fra Kbhvn, og 1 Gang i samme Uge til og fra Frederiksværn, som netop ligger lige saa langt fra Hals som Kbhavn. (Ab. Av.)
Viborger Samler, 1840-01-18
Til den 16de Jan. havde Hr. Bogtrykker Elmenhoff i Randers modtaget Bidrag til St. Blicher til Beløb 403 Rbd. 4 Mk. 6 s. og en preussisk Louisdor.
Viborger Samler, 1840-01-18
Viborg. J Torsdags Form. Kl. 10 afholdtes i begge Byens Kirker Sørgepræken over høisalig Kong Frederik den 6te, og bivaanedes af en talrig Mængde af Stadens Jndvaanere. J Domkirken prædikede Hs. H. Hr. Biskop Øllgaard, C. af D. og Did. Den i sidstnævnte Kirke anbragte Sørge-Decoration og de mange antændte Lys gjorde et til Gudstjenestens Øiemed og Forsamlingens Hjertestemning svarende Jndtryk, der forhøiedes ved Psalmesangens Ledsagelse af Musik og Sanger-Chor. J sin Prædiken bestræbte Hs. H. Biskoppen sig for, efter den opgivne Textes Anledning at fremstille den Afdødes "Miskundhed og Sandhed, i deres fulde og skjønne Lys, og i Tilhørernes Sind at befæste Erindringen af alle de Velgierninger, der i det Største og Mindste fra denne Kilde maatte være og vare udstrømmede til Folket og Fædrenelandet. Prædikenen endte Hs. Høiærværdighed med en Bøn, der især var saare inderlig for Hs. Maj. Kongen og Hs. Maj. Enkedronningen.
Viborger Samler, 1840-01-18
Ved Tallotteriets 1497de Trækning i Kjøbenhavn den 14de Jan., udkom: No. 63. 44. 65. 70, 73.
Viborger Samler, 1840-01-18
(Børs-Coursen, af 14de Januar, er uforandret.) Paa 2den Søndag efter Hell. 3 Kong prædiker Hs. H. Hr. Stiftsprovst Ridder Schjødte i Domkirken; i Søndresogns Kirke Hr. Pastor Ursin.
Viborger Samler, 1840-01-18
Opfordring til Jyllands Folk. Alle ere enige i Anerkjendelsen af høisalig Kong Frederik den Sjettes Velgierninger mod sit Folk, især ogsaa ved Oplivelse af en bedre Folke-Aand, og man har i sidste Henseende foreslaaet en aarlig Folkefest paa Himmelbjerget. Jndsenderen er herved bragt paa den Tanke, at det vilde være smukt og passende, hvis Jyllands Folk paa dette Bjerg opreiste et værdigt Minde for den Afdøde. Dersom Tanken fandt bifald, vilde der vel findes formaaende Mænd i Landet, der vilde tage sig af Sagen, og Jndsenderen har derfor ladet disse Linier indrykke.
Viborger Samler, 1840-01-18
Dhrr. Redacteurer af jydske Blade, haaber man vil optage Foranstaaende, for at Sagen kan blive saa bekjendt som muligt.
Viborger Samler, 1840-01-18
AVERTISSEMENTS. Gode Spegesild samt norske Anchiovis, Hollandske og Schweizer- samt Appetit=Oste, udblødt Bergensfisk, alle Sorter Meel og Gryn m.m. faaes hos Spekhøker Hallberg.
Viborger Samler, 1840-01-18
Subscription paa Horsens Avis, der udgaaer 3 Gange ugentlig, trykt paa godt valset Papir, redigeret og udgivet af A. C. Fogh, modtages paa alle kongelige Postcontoirer. Circa 6 Tdr. Land, i Nærheden af Byen, ønskes tilkjøbs eller tilleie, af hvem anviser Bogtrykkeriet.
Viborger Samler, 1840-01-18
Skifte-Jndkaldelse. J Følge skeet Opfordring fra Hofjægermester Lüttichau til Thiele vil Erklæring blive æsket ved den i Bogtrykker og Stempletpapiirsforhandler Dons's Dødsbo den førstkommende 5te Februar d. A., om Eftermiddagen Kl. 3, afholdende Skiftesamling, over en af fornævnte Hofjægermester Lüttichau fremsat Paastand om, at den af ham i Boet anmeldte Fordring skal betragtes som chirographarisk Gield. Til denne Samling indkaldes altsaa Boets Vedkommende, overeensstemmende med Placat 21de April 1824, at møde. Viborg, den 16de Januar 1840. E. Selmer, const.
Viborger Samler, 1840-01-18
Ved Proclama som læses ved Herredstinget og Landsorerretten i Viborg ere Creditorerne i afdøde Gaardmand, Peder Pedersens og Hustrue Ane Malene Christensdatters Dødsboe af Vroue i Fiends Herred, Viborg Amt, indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter, hvilket herved endvidere bekjendtgjøres. Fiends Nørlyng Herreders Contoir i Viborg, den 11te Januar 1810. F. Eberlin.
Viborger Samler, 1840-01-18
Ved Proclama af Dags Dato, som snarest muligt vil vorde læst for vedkommende Over- og Underretter, ere Creditorerne i Boet efter afgangne Ritmester Hans Henrich Georg v. Halling, Eier af Friisholt i Aarhuus Stift, overeensstemmende med Placat 2den Juni 1819, indkaldte med 12 Ugers Varsel til for mig, som Skifteforvalter, at anmelde og beviisliggjøre deres paa Boet havende Krav, hvilket herved endvidere bekjendtgjøres. Lysgaard og Hids Herreders Contoir. Dalsgaard, den 8de Januar 1840. H. H. Holm.
Viborger Samler, 1840-01-18
Ved Proclama af Dags Dato, som vil blive læst for vedkommende Retter ere Creditorerne i afdøde Pige Karen Marie Espensdatters Boe af Mon Bye og Sogn, Fleskum Herred, Aalborg Amt, indkaldte med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Hvilket herved endvidere bekjendtgjøres. Nibe, den 6te Januar 1820. Lynge.
Viborger Samler, 1840-01-20
No. 11. 68 Aarg. Kongelig allern, privilegeret. Storridende. bor Forsendes med Brevposten i Danmark og Hertugdømmerne. Staldensernerneurernesernerne Mandagen den 20de Januar 1840.
Viborger Samler, 1840-01-20
Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin
Viborger Samler, 1840-01-20
Udenlandske Efterretninger. Storbritannien og Jrland. Garette melder Greven af Clarendons Udnævnelse til Storseglbevarer, og General Lieutenant Sir Lionel Smiths Denomination til Gouverneur paa Mauritius. Den sidste Udnævnelse omtaltes som et Rygte allerede for længere Tid siden, og længe førend Striden var udbrudt imellem Sir W. Nicolai, den nuværende Gouverneur paa Mauritius, og nogle franske Marineofficierer.
Viborger Samler, 1840-01-20
Baandfabricanterne i Coventry have tilstillet Dronningen en Petition, hvori hun anmodes om at udstede den befaling, at der ved hendes Formæling og ved de i samme Anledning stedfindende Festligheder maa bæres Silkebaand af lilliehvid Farve, da denne Couleur er eiendommelig for den engelske Fabrication. Dronningen har igjennem Ministeren for det Jndre opfordret de Ansøgende til at indsende Prøver af de af dem anbefalede Baand.
Viborger Samler, 1840-01-20
The Courier vil fra en paalidelig Kilde i Holland have den Efterretning, at Baron Brunnows Mission har til Hovedøiemed at vinde Tid. Efter Brunnows Forslag skal det tillades tre engelske og tre franske Krigskibe at løbe ind i Dardanellerne, saafremt de respective Regjeringer forpligte sig til ikke at lade deres Skibe ankre hiinsides Gallipoli, hvorimod Rusland forbeholder sig Ret til at opstille en Krigsflaade for Constantinopel, og sende en Troppecorps af 40,000 Md. til Lilleasien. England skal det staae frit for at blokere Alexandrien, for at tvinge Mehemed Ali til at udlevere den tyrkiske Flaade, og saa skulle de to Sømagter afsende Krydsere til den syriske Kyst, medens Rusland angriber Ægypterne til LandsEn lignende Efterretning har ogsaa Morning Post meddeelt med det Tillæg, at Lord Palmerston skal have erklæret sig villig til at underhandle efter de af Rusland etablerede Principer. Men det ministerielle Blad the Globe erklærer, at man tager feil, dersom man troer, at Lord Palmerston skulde have viist sig villig til at tilstaae Rusland en Jndflydelse, der er uforeenlig med Storbritanniens Ære, og til at erkjende en Auctoritet, der ikke er støttet paa bestaaende eller tilbørlig erkjendte Tractater. Hvorledes kan der vel være Tale om en Tilladelse til at løbe ind i Dardanellerne? Rusland kan jo ikke give denne Tilladelse.
Viborger Samler, 1840-01-20
Efter den bestaaende Folkeret tilhører Dardanellerne Tyrkiet, en fuldkommen uafhængig Magt, og dette Rige er beføiet til at tilstede andre uafhængige Stater Jndseilings-Ret. Man troe ikke, at Tractaten til UnkiarSkelessi kan hjemle Rusland Ret til at tilstaae en lignende Tilladelse; man erindre kun, at Lord Palmerston, da hiin Tractat i sin Tid fremlagdes for Underhuset, gav den uvetydige Erklæring, at England havde underrettet Cabinettet i St. Petersborg om, at Storbritannien ei ansaae sig forpligtet ved de Jndskrænkninger, hiin Tractat indeholdt, Tvinger Mehemed Alis Opførsel de fem store Magter til Forholdsregler for at beskytte Constantinopel, da ville rigtignok ved en Overeenskomst de fornødne Stridskræfter vorde bestemte, men uden nogetsomhelst Hensyn til Tractaten til Unkiar=Skelessi. Jøvrigt ere Forhandling gerne i fuld Gang, og Jntet berettiger endnu til at ansee saadanne Forholdsregler for nødvendige.
Viborger Samler, 1840-01-20
Jfølge Beretninger fra Lahore af 1ste Novbr. er Runschit Sings ældste Søn, der succederede sin af døde Fader i Regjeringen, dethroniseret af sin Søn, Nonea Singh, der kun er 21 Aar gammel. – Nonea er udrustet med Energie og Talent, og har vundet Anførerne for Hæren. De franske Officierer i Lahore ynde den modige Prinds, der ikke uden Blodsudgydelse har bemægtiget sig Thronen. General Ventura, der tilsyneladende nyder den nye Herskers særdeles Tillid, er afsendt til Lord Auckland, den engelske Generalgouverneur.
Viborger Samler, 1840-01-20
Orienten. Alexandrien, den 16de Decbr. Det er temmelig overflødigt at spørge, hvad der vil blive bevilget Mehemed Ali eller ikke. Dette Spørgsmaal synes nu, da en Reserveflaade er udrustet i Toulon, at være intetsigende. Spørgsmaalet om Mehemed Alis eller Sultanens Fordring paa Ægypten træder sandsynligviis ganske i Baggrunden; det store Kast er: Ægypten og Stambul. Hvilken af de enropæiske Nationer: Rusland, Frankerig og England – vil bedst og meest ustraffet kunne gribe efter denne Besiddelse, Frankerig med sin Flaade af Dampbaade, til hvis Beskyttelse en mægtig Flaade er samlet i Middelhavet, kan i en Tid af 14 Dage landsætte 14,000 Md. i Levanten; Rusland udskiber i kortere Tid maaskee tre Gange saa mange Tropper, – dog kun langs med Bredderne af det sorte Hav og Bosporus; men hvad vil England, der ikke har noget at udskibe, og dog vender sit Blik mod Ægypten, til hvilket ogsaa Frankerig, kaster et hemmeligt Blik, – hvad vil England foretage sig nu, da de Franske udvikle saa store og truende Stridskræfter i Middelhavet? – Det er det, hvorpaa man her i Alexandrien er allermeest spændt; derfor spørger man, hvorledes vil denne uhyre gordiske Kunde kunne vorde løst, vil den ægyptiske Magt fremdeles kunne bestaae ved sig selv uden videre Anerkjendelse, eller vil den gaae tilgrunde i det Chor, hvormed den, naar ikke alle Tegn skuffe, trues - Disse Tanker opfylde mange i Ægypten bosatte Familier med Frygt, og Mange træffe Anstalter til at forlade Ægypten til næstkommende Foraar. At Stridighederne imellem Sultanen og Mehemed Ali ville blive afgjorte paa en fredelig Maade, er neppe meere troligt; ogsaa melde de sidste Efterretninger fra Constantinopel, at man der ganske har opgivet Tanken om en fredelig Udjævning. Det derværende Regentskab har indlemmet Landstormen i den staaende Hær - en Forholdsregel, der tyder paa krigerske Hensigter, og for at vinde Folket har man udfærdiget det bekjendte Hattischeris. Den med Mehemed Alis Svigerdatter til Constantinopel afsendte Dampskib er vendt tilbage hertil, og man var afden Formening, at Skibets Fører, Mustapha Bey, en høi Stabsofficier i den ægyptiske Marine, vilde medbringe Efterretning om Fredens Afslutning. Senere har man erfaret, at Mustaphas Mission er aldeles mislykket, at man i Constantinopel udviste en fuldkommen Ligegyldighed imod ham, og at han ikke engang erholdt en officiel Samtale med de tyrkiske Ministre. – Vist er det, at Fortificationerne ved Havsiden fortsættes med fornyet Virksomhed. Saaledes staae for Øieblikket Auspicierne.
Viborger Samler, 1840-01-20
Nyeste Postefterretninger. Frankerig. J sit Svar paa Pairskammerets Adresse sagde Kongen: "Det i denne Adresse udtrykte Sindelag har opfyldt mit Hjerte med Glæde. Jeg takker Dem i mit og Mines Navn. Den inderlige Enghed, der hersker i Statsmagtens forskjellige Grene, denne Enighed, for hvilken De yde mig en ny Garantii, udgjør Kraften i vore Jnstitutioner, og maa modløsgjøre Enhver, der endnu drømmer om disses Undergang. Denne heldbringende Enighed vækker Tillid hos de Velsindede, der kun attraae Frankerigs Lykke og Rolighed under det constitutionelle Monarkies beskyttende Ægide. Deres ædle Sprog er mig et Beviis paa den loyale Bistand, som jeg venter mig af Dem, og som De stedse have lagt for Dagen til Landets Bedste."
Viborger Samler, 1840-01-20
Den 9de Januar begyndte Debatterne i de Deputeredes Kammer om dettes Adresse; de fortsattes den 10de og 11te, og ville fortsættes den 13de Jan. og følgende Dage. Discussionen dreiede sig i Begyndelsen kun om de ubestemte Udtryk, parlementarisk, ikke parlementarisk og ministeriel Ansvarlighed o. s. v., med hvilke begge Partier belæmpe hinanden. Den almindelige Discussion endtes den 10de Jan., og den 11te begyndte Forhandlingerne om de enkelte Paragrapher i Adressen. De tre første Paragrapher indeholdt kun Høfligheds Phraser, og en Omskrivning af Throntalen, og antoges uden Discussion. Den 4de Paragraph omtaler de orientalske Anliggender, og Discussionen om denne Paragraph skal fortsættes den 13de.
Viborger Samler, 1840-01-20
Paris, den 12te Jan. J Dag, Kl. 12, forsamledes 4 a 500 Nationalgardister i Uniform paa Børspladsen, for at foretage en fælles Demonstration til Fordeel for Valgreformen. De vilde derfra begive sig til det Locale, hvor den venstre Sides Valgreform-Comite er samlet under Lafittes og Aragos Forsæde, for at tolke disse Deputerede Gardens Tak for deres Jver for at befordre en Reform i Valgloven.
Viborger Samler, 1840-01-20
Om Marschal Valees sidste Seier over Araberne melder Moniteuren Følgende: "En Beretning fra MarschalValee af 31te Decbr. stadfæster hiin Dags glimrende Resultater En meget heftig Fegtning fandt Sted imellem en af Marschallen anført Colonne og et Corps Arabere, der bestod af Jnfanterie og 1500 Ryttere. Fienden blev slaaet; han maatte forlade Balpladsen, der var bedækket med de faldne Fienders Liig. Arabernes Styrke angives til 3500 Md.; den franske Colonne beløb sig til 2000 Combattanter. 400 Arabere dræbtes; de Franske havde 15 Døde og 50 Saarede. Man troer, at Marschallen vil ødelægge Røverreden Scherschell. Jfølge de engelske Blade Times, Standard o. fl.
Viborger Samler, 1840-01-20
har Dr. Turnbull i London opfundet en aldeles probat Behandling for dem, som lide paa Hørelsen; ja han curerer derved endog Døvstumme, naar Øret ikke ved en unaturlig Bygning aldeles er lukket. J Overværelse af de meest anseete Læger i London har han anstillet høist tilfredsstillende Operationer af dette Slags. Henved 40 Døve bleve helbredede for en Forsamling af Lærde. Folk, som havde været døve i 10, 20 og flere Aar, fik deres Hørelse igien. Curen udføres ved et Omslag og leverer et øieblikkeligt Resultat; kun i det værste Tilfælde maa Omslaget lægges frisk paa i flere Dage. Fremgangsmaaden skal overhovedet være saa simpel, at Turnbull paa een eneste Dag kan helbrede 130 til 150 Syge.